৩  রাত-দিন চোখ দুটি থাকে টেলিভিশনে  কাজের মেয়েকে রাখি খুব কড়া শাষনে।  ঘুম ভেঙ্গে সকালেই লাগে বেড টি সাথে,  ডাইনিং টেবিলে নাস্তা রেডী।  সাহেব অফিসে যান- সে কোন্u200c ভোরে!  ঘুমিয়ে থাকি যে আমি আরাম করে।  দুপুরের  রান্নার আলাদা বুয়া  দুপুরে আমার চাই একটু শোয়া।  কি কি হবে রান্না হুকুম দিয়ে  বিছানায় আমি নিই একটু গড়িয়ে।  কাপড়টি ধুয়ে দেয় বুয়াটি ঠিকা  আধাশোয়া হয়ে পড়ি আমি পত্রিকা।  ভিসিআর-এ সাথে চলে হিন্দী ছবি  সিনেমা দেখা আমার আরেক হবি।  তার সাথে প্রতিদিন একটু সপিং  রক্তে আমার মিশে আছে মার্কেটিং।  সাহেব কামান টাকা- কালো নাকি সাদা  মাসের শুরুতে আমার বাজেট আলাদা।  তবু, সংসারের চাপে আমি উঠছি হাঁপিয়ে  একই সাথে কেন জানি যাচ্ছি মুটিয়ে।  পরতে পরতে ফ্যাট্u200c, করি  হাঁসফাঁস  সিঁড়ি ভেঙ্গে উঠতে প্রাণ নাভিশ্বাস।  মেজাজটা দিন দিন হচ্ছে খারাপ।  গালাগালি ছাড়া দিতে পারিনা আলাপ।  সব রাগ ঝাড়ি আমি কাজের মেয়েকে  হেন-তেন কারনে মারধোরি তাকে।  কখনও আটকে রাখি, দিই না যে খেতে  মশারী ছাড়াই শোয়াই ঘরের মেঝেতে।  চুলের মুঠিটি ধরে দিই লাথি-ঝাঁটা  একই সাথে কেড়ে নিই বেতনের টাকা।  শাষন তাকেই করি, করি বিরামহীন  গৃহের কত্রী আমি, ক্ষমতা সীমাহীন।